Sköld Peter Matthis

Sköld Peter Matthis (1937–2021) var en svensk lege og politisk aktivist. Han var på 1970-tallet sentral i solidaritetsarbeidet for Vietnam i Sverige, da han sto i spissen for De förenade FNL-grupperna. 

 Liv og virke 
 Bakgrunn 
Sköld Peter Matthis vokste opp i Djursholm som yngste sønn av forfatteren Henry Peter Matthis. Faren sto kommunistpartiet nære, og mye av omgangskretsen besto av forfattere på venstresiden.Side 375, Åke Kilander: Vietnam är nära, Leopard Förlag, Stockholm 2007.

 Politisk engasjement 
Selv ble Mattis aktiv i Clarte, der han ble leder i 1962. Da skismaet mellom Kina og Sovjet splittet folk på svensk venstreside støttet Mattis den kinesiske kritikken av Sovjet. Han var en pådriver for reisen da Clarte i 1964 sendte en delegasjon på besøkte til Maos Kina.Side 17 - 18. Maoisterna, Lars Åke Augustsson og Stig Hansén, Ordfront, Stockholm (1997) Da den nye ml-bevegelsen vokste fram i Sverige sluttet Mattis seg til denne, og var sentral i Kommunistiska Förbundet Marxist-Leninisterna fra organisasjonen ble stiftet i 1967 til han ble utelukket i 1977.Side 47, side 119. Maoisterna, Lars Åke Augustsson og Stig Hansén, Ordfront, Stockholm (1997)

I Sverige ble Mattis kjent som «den første Vietnamdemonstranten»: I 1965 ble han pågrepet av politiet på Hötorget i Stockholm, der han sto med en plakat med tekstet «USA ut ur Vietnam». Til tross for at man hadde fått tillatelse til å demonstrere ble han arrestert og dømt for «störande av allmän ordning» og «våldsamt motstånd». Saken fikk stor oppmerksomhet i media, og gjorde at mange sluttet seg til Vietnam-protestene. 

Han var sentral da de svenske FNL-gruppene ble startet, og ble også formelt leder i De förenade FNL-grupperna da de ble fastere organisert fra 1967.Side 370, Åke Kilander: Vietnam är nära, Leopard Förlag, Stockholm 2007. I årene 1966 til 1970 sto han som ansvarlig utgiver for DFFGs blad Vietnambulletinen, der han var redaktør i 1965 - 1967 og medredaktør i 1979.

Fra 1973 har han arbeidet som lege, og ble som spesialist i oftalmologi overlege ved Sankt Eriks ögonsjukhus i Stockholm.Side 459. Sveriges legitimerade läkare 2012, Socialstyrelsen, ISBN 978-913832593-3. 

I 2003 var han med og startet det svenske Nätverket mot krig som arrangerte protester mot USAs invasion av Irak. I 2005 var han med og grunnla foreningen Iraksolidaritet. 

I 2010 sto Mattis på Vänsterpartiets liste ved det svenske Riksdagsvalget. på Riksdagsvalet.se

 Referanser 

Kategori:Vänsterparti-politikere
Kategori:Svenske leger
Kategori:Vietnamkrigen
Kategori:Personer fra Djursholm
Kategori:Personer fra Södertälje